Σαλάτα με γαρίδες, λάιμ και μουστάρδα μελιού
Μία διαφορετική σαλάτα με γαρίδες με μουστάρδα μελιού και ινδική καρύδα που σίγουρα θα σας ταξιδέψει γευστικά και αξίζει να τολμήσετε.

&nbsp;
1 κουτ. σούπας μουστάρδα με μέλι, 4 κουτ. σούπας ελαιόλαδο, 2 κουτ. σούπας χυμό λάιμ ή λεμονιού, αλάτι, πιπέρι, 20 γρ. ινδική καρύδα (στα σούπερ μάρκετ, στα ράφια με τα είδη ζαχαροπλαστικής), 200 γρ. γαρίδες (έτοιμες καθαρισμένες, καταψυγμένες), μεσαίου μεγέθους, 200 γρ. σαλατικά της αρεσκείας μας (προτιμότερο έτοιμα καθαρισμένα), 1 μικρό ξερό κρεμμύδι, σε μικρά καρέ
Για τη σαλάτα με γαρίδες, λάιμ και μουστάρδα μελιού, βάζουμε σε ένα βαζάκι τη μουστάρδα με μέλι, το ελαιόλαδο, το χυμό λάιμ ή λεμόνι, αλατοπιπερώνουμε και κλείνουμε το βαζάκι με το καπάκι.Χτυπάμε καλά να αναμειχθούν τα υλικά ώστε να έχουμε μια λεία σάλτσα.Παίρνουμε την ινδική καρύδα και τη σοτάρουμε χωρίς λιπαρή ουσία σε ένα τηγάνι, ίσα να ροδίσει.Αδειάζουμε σε μπολάκι και στο ίδιο τηγάνι «ψήνουμε» τις γαρίδες, για περίπου 3 λεπτά, γυρίζοντάς τες μέχρι να γίνουν.Βάζουμε σε σαλατιέρα τα σαλατικά της αρεσκείας μας, τις γαρίδες και το κρεμμύδι και ανακατεύουμε.Πασπαλίζουμε με την καρύδα, περιχύνουμε με το ντρέσινγκ, ανακατεύουμε και σερβίρουμε τη σαλάτα με γαρίδες, λάιμ και μουστάρδα μελιού.
Γαρίδες,Λάιμ,Light